Diari Oficial de la Generalitat Valenciana


Sumari del DOGV 3582, del 14-09-1999 (1999/7848)

ORDRE de 2 d'agost de 1999, de la Conselleria de Cultura, Educació i Ciència, per la qual es convoca la Mostra de Teatre Jove 1999.
-----------------------------------------------------------------------------------------------------------------------------------

### Dades del document

Número de DOGV
:   3582

Data del DOGV
:   14-09-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7848


Data del document
:   02-08-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * manifestació cultural
    * espectacles
    * promoció cultural
    * jove

ORDRE de 2 d'agost de 1999, de la Conselleria de Cultura, Educació i Ciència, per la qual es convoca la Mostra de Teatre Jove 1999. [1999/Q7848]
  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribuïx a esta entitat autònoma, entre d'altres, la funció de potenciar la promoció sociocultural de la joventut.
  
Per això, i de conformitat amb el que disposen l'article 35 de la Llei de la Generalitat Valenciana 5/1983, de 30 de desembre, del Govern Valencià i l'article 47.11 del Text Refós de la Llei d'Hisenda Pública de la Generalitat Valenciana,
  
ORDENE
  
Primer
  
Es convoca la Mostra de Teatre Jove 1999 i s'aproven les bases per les quals es regirà esta convocatòria, i també el model d'instància, que s'inclouen com a annexos I i II a la present ordre.
  
Segon
  
L'import global màxim de les ajudes que es concediran serà de quatre milions de pessetes (4.000.000 PTA), a càrrec del capítol IV, concepte pressupostari 4721, línia de subvenció 404 del pressupost de l'Institut Valencià de la Joventut per a l'exercici 1999.
  
DISPOSICIONS FINALS
  
Primera
  
Correspon al director general de l'Institut Valencià de la Joventut la facultat de concedir estos premis.
  
Segona
  
S'autoritza el director general de l'Institut Valencià de la Joventut perquè dicte les resolucions que calga per al desplegament i l'execució d'esta ordre.
  
Tercera
  
Esta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Quarta
  
D'acord amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà interposar potestativament recurs de reposició o, directament, recurs contenciós administratiu, en els terminis i davant dels òrgans que s'indica tot seguit:
  
El recurs de reposició s'haurà d'interposar davant del conseller de Cultura, Educació i Ciència, en el termini d'un mes comptador a partir de l'endemà de la publicació de l'ordre.
  
El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'ordre.
  
València, 2 d'agost de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX I
  
Bases per a participar en la Mostra de Teatre Jove 1999
  
1. Objecte de la convocatòria
  
L'objecte de la present convocatòria és realitzar una mostra encaminada a la difusió d'espectacles teatrals realitzats per grups de joves
  
2. Participants
  
2.1 Podran participar tots els grups de teatre constituïts per joves residents a la Comunitat Valenciana que tinguen entre 15 i 30 anys el 31 de desembre de 1999.
  
2.2 També podran participar els grups amb integrants que no s'ajusten a les edats mencionades, sempre que no superen el 20% del total dels actors i que els papers que representen no siguen d'actors principals. Els grups només podran estar integrats pel director, els actors i aquelles persones que tinguen una funció imprescindible per al muntatge que presenten.
  
2.3 Les obres podran ser d'autor o de creació pròpia (textuals o de teatre corporal).
  
2.4 No es podran presentar obres inacabades ni tampoc obres seleccionades en edicions anteriors de la Mostra de Teatre Jove.
  
3. Inscripcions
  
3.1 El termini d'inscripció serà de 45 dies hàbils comptadors a partir de l'endemà de la publicació de la present convocatòria en el Diari Oficial de la Generalitat Valenciana. D'acord amb la instrucció 6/1996, de la Secretaria General de la Conselleria de Cultura, Educació i Ciència, de 10 de setembre de 1996, si el termini acaba en dissabte, els dies 24 o 31 de desembre, o en qualsevol altre que reglamentàriament es declare como a inhàbil, s'entendrà prorrogat fins al primer dia hàbil següent.
  
3.2 Les inscripcions, dirigides a l'Institut Valencià de la Joventut i emplenades segons el model que s'adjunta com a annex II a la present ordre, es podran presentar al Registre de l'Institut Valencià de la Joventut de València (carrer de l'Hospital, 11); als de les unitats territorials de l'Institut Valencià de la Joventut d'Alacant (plaça de Sant Cristòfol, 8-10) i de Castelló de la Plana (carrer dels Orfebres Santalínea, 2); o en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 Documentació que s'ha de presentar:
  
a) Sol·licitud d'inscripció (segons el model de l'annex II), firmada per qui represente el grup.
  
b) Relació dels components del grup, especificant-hi: nom, cognoms, edat i funció de cadascun d'ells dins del grup.
  
c) Fotocòpia confrontada del document nacional d'identitat dels components del grup o del certificat de residència legal a l'Estat espanyol si es tracta d'estrangers.
  
d) Fotocòpia confrontada del codi d'identificació fiscal del grup.
  
e) Dossier en què consten els principals conceptes dramatúrgics, el marc històric de l'obra, la descripció dels personatges i el plantejament estètic i escenogràfic.
  
f) La trajectòria del grup, indicant-hi totes les representacions que s'han fet del muntatge que presenten i també d'altres produccions teatrals.
  
g) Un vídeo, en sistema VHS, del muntatge que presenten.
  
h) Fitxa tècnica de l'espectacle, indicant-hi les característiques d'espai, la il·luminació, el so i la resta d'elements necessaris per a realitzar la representació.
  
i) Fitxa artística de l'espectacle, amb la sinopsi de l'obra, la trajectòria del grup i dues fotografies de l'espectacle, per a una possible publicació d'un programa.
  
Es recomana als grups que tinguen una cura especial en la presentació de la documentació i del vídeo (càmera fixa), ja que la comissió avaluadora es basarà en este material per fer-ne la selecció.
  
3.4 Si la sol·licitud no reunix els requisits indicats en l'apartat anterior i en la base quarta, es requerirà les persones interessades perquè, en un termini de 10 dies, n'esmenen la falta o presenten els documents preceptius, amb l'advertiment que, en cas contrari, no es donarà curs a la sol·licitud incompleta, se n'arxivarà l'expedient i es considerarà que han desistit de la seua petició, després de la resolució que es dictarà d'acord amb el que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Resolució convocatòria
  
4.1 Per a l'avaluació de les sol·licituds, el director general de l'Institut Valencià de la Joventut designarà una comissió que valorarà les sol·licituds presentades pels grups per a participar en la Mostra de Teatre Jove ?99.
  
La comissió avaluadora estarà presidida pel cap del Servei de Promoció Juvenil de l'Institut Valencià de la Joventut i en formaran part un tècnic de la Secció d'Iniciatives Culturals i cinc persones de reconegut prestigi en el món de les arts escèniques, que hi actuaran com a vocals.
  
El secretari d'esta comissió serà designat d'entre el personal de l'Institut Valencià de la Joventut.
  
Quant al funcionament de la comissió avaluadora seran aplicables els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.2 La composició de la comissió avaluadora serà publicada en el Diari Oficial de la Generalitat Valenciana abans que s'acabe el termini de presentació d'instàncies.
  
Els membres de la comissió avaluadora tindran dret a percebre les indemnitzacions per raó de servici quan procedisca i les remuneracions corresponents als seus treballs d'assessorament, i s'atendran, si cal, a la legislació sobre imcompatibilitats.
  
4.3 La comissió avaluadora seleccionarà, després de visionar els vídeos i d'estudiar-ne la documentació aportada, els grups que realitzaran les actuacions de la Mostra de Teatre Jove ?99, tot atenent criteris d'originalitat, de qualitat dels muntatges, de plantejaments estètics i escenogràfics, i d'altres que es puguen deduir de la documentació que assenyalen els apartats e) i g) del punt 3.3 de la base tercera.
  
4.4 La comissió avaluadora n'elevarà la proposta al director general de l'Institut Valencià de la Joventut, qui resoldrà la concessió de les ajudes especificades en la base quinta.
  
4.5 Si, en el termini de tres mesos comptadors a partir del dia en què acabe el termini de presentació d'instancies, no se n'aprova la resolució corresponent, s'entendrà que totes les peticions presentades han sigut desestimades. Tot això sense perjudici de l'obligació de resoldre que establix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.6 Les representacions de la Mostra de Teatre Jove ?99 es realitzaran a les sales de teatre que l'Institut Valencià de la Joventut pose a disposició dels grups per tal de dur-les a terme. Estes sales compliran les condicions tècniques adients per a realitzar cada muntatge seleccionat i comptaran amb els equipaments d'il·luminació i de so necessaris.
  
4.7 Prèviament a la realització de l'actuació o actuacions per a la qual hagen sigut seleccionats, els grups finalistes hauran de sol·licitar permís a la Sociedad General de Autores y Editores.
  
4.8 La documentació presentada pels grups no seleccionats la retiraran els autors al lloc i en el termini que l'Institut Valencià de la Joventut determine. A partir d'eixe moment, si no ho hagueren fet, s'entendrà que en renuncien a la propietat a favor de l'Institut Valencià de la Joventut, que podrà donar-li la destinació que considere més oportuna.
  
5. Quantia, justificació i pagament de les ajudes
  
5.1 L'import global màxim d'estes ajudes és de 4.000.000 de pessetes, que es distribuirà entre els grups seleccionats per a realitzar les actuacions que conformen la Mostra de Teatre Jove ?99.
  
5.2 Per cada actuació que realitzen dins de la Mostra, els grups seleccionats rebran una quantitat de cent mil pessetes (100.000 PTA).
  
5.3 El pagament d'estes ajudes es farà en una sola vegada, per cada actuació realitzada, sempre que l'activitat s'haja efectuat d'acord amb el programa presentat i que es justifique correctament.
  
5.4 Tots els documents que servisquen per a justificar esta ajuda hauran de presentar-se a l'Institut Valencià de la Joventut fins al 30 de desembre de 1999. A partir d'eixe dia es perdrà el dret a l'ajuda concedida.
  
6. Obligacions dels beneficiaris
  
6.1 Els beneficiaris estan obligats a:
  
a) Realitzar l'activitat que fonamenta la concessió de l'ajuda.
  
b) Presentar un certificat de realització satisfactòria de l'activitat, firmat pel cap del Servei de Promoció Juvenil de l'Institut Valencià de la Joventut.
  
c) Quant a les ajudes concedides, sotmetre's a les actuacions de control financer que corresponguen a la Intervenció General.
  
d) Comunicar a l'Institut Valencià de la Joventut, en tot cas, l'obtenció concurrent de subvencions o ajudes atorgades per altres administracions o ens públics o privats.
  
e) Si l'ajuda econòmica supera la quantitat de 300.000 pessetes, acreditar, prèviament al cobrament, que estan al corrent de les seues obligacions tributàries i davant de la Seguretat Social, en el moment de l'atorgament del premi, en la forma que preveu l'ordre, de 30 de maig de 1996, de la Conselleria d'Economia i Hisenda sobre la forma d'acreditar els beneficiaris de subvencions l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana.
  
6.2 L'import de les ajudes regulades en la present convocatòria no podrà ser en cap cas de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que desplegarà la persona beneficiària.
  
7. Altres determinacions
  
7.1 La participació en esta Mostra implica l'acceptació de totes les bases, de manera que podran ser-ne excloses les sol·licituds que no complisquen les condicions que s'establixen.
  
7.2 L'Institut Valencià de la Joventut es reserva la possibilitat de revocar la concessió de l'ajuda si l'activitat no es correspon bàsicament amb la documentació que s'hi presentà per sol·licitar-la, i en el cas que s'incomplisca alguna de les obligacions que estes bases imposen a les persones participants.
  
7.3 L'Institut Valencià de la Joventut resoldrà totes les qüestions que puguen sorgir pel que fa a la interpretació d'estes bases.
  
8. Drets de publicació
  
L'Institut Valencià de la Joventut es reserva el dret de publicar aquelles dades, considerades d'interés, de la sol·licitud d'inscripció, per a la promoció dels joves creadors.
  
ANNEX II